સરસ (ઓલપાડ)
સરસ (ઓલપાડ) ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ ભાગમાં આવેલા સુરત જિલ્લામાં આવેલા ઓલપાડ તાલુકામાં આવેલું એક ગામ છે. સરસ ગામમાં મુખ્યત્વે કોળી પટેલો ઉપરાંત અન્ય લોકોની વસ્તી રહે છે. આ ગામના વ્યવસાયમાં મુખ્યત્વે ખેતી, ખેતમજૂરી અને પશુપાલન છે. આ ગામમાં ડાંગર, તેમ જ શાકભાજી જેવાં ખેત-ઉત્પાદનોના પાક લેવામાં આવે છે. ગામમાં પ્રાથમિક શાળા, પંચાયતઘર, આંગણવાડી તેમજ દૂધની ડેરીની સવલતો પ્રાપ્ય છે.

અહીં શ્રી સિદ્ધનાથ મહાદેવનુ મંદિર આવેલુ છે, જયાં શ્રાવણ મહિનામાં હજારો ભાવિક ભક્તો પગપાળા યાત્રા કરી દર્શને આવે છે.

જાણીતા વ્યક્તિઓ 
 મહાદેવભાઈ દેસાઈ - ભારતીય સ્વતંત્રતા કાર્યકર, લેખક અને મહાત્મા ગાંધીના અંગત સચિવ.
 ઉષા મહેતા - સ્વાતંત્ર્ય સેનાની, પદ્મવિભૂષણ સન્માનિત.

ઓલપાડ તાલુકો